****

 **REPUBLIKA HRVATSKA**

**SISAČKO-MOSLAVAČKA ŽUPANIJA**

 **GRAD GLINA**

 **GRADONAČELNIK**

KLASA: 320-02/16-01/16

URBROJ: 2176/20-04-16-1

Glina, 22.11.2016.

**GRAD GLINA**

 **Gradsko vijeće**

 **n/r predsjedniku**

 **gosp. Stjepanu Grudeniću**

**PREDMET: Prijedlog Odluke o utrošku sredstava ostvarenih od naknade za promjenu namjene poljoprivrednog zemljišta na području Grada Gline u 2017. godini**

* **dostavlja se**

Poštovani,

 na temelju članka 60. Poslovnika Gradskog vijeća Grada Gline (»Službeni glasnik« Sisačko-moslavačke županije broj 22/09. – dalje: Poslovnik) podnosim Gradskom vijeću Grada Gline na razmatranje i usvajanje **Prijedlog Odluke o utrošku sredstava ostvarenih od naknade za promjenu namjene poljoprivrednog zemljišta na području Grada Gline u 2017. godini.**

Ovlast predstavničkog tijela za donošenje ove Odluke sadržana je u članku 30. stavka 1. podstavka 20. Statuta Grada Gline (»Službeni vjesnik« broj 16/13 i 22/14).

Uvodno usmeno obrazloženje na sjednici Gradskog vijeća iznijet će pročelnik Upravnog odjela za gospodarske djelatnosti, prostorno uređenje, gradnju i gradsku imovinu dr.sc. Damir Fabijanac, dipl.ing.agr. (članak 25.stavak 2. Poslovnika).

S poštovanjem,

 GRADONAČELNIK

 Stjepan Kostanjević

Dostaviti:

* Naslov
* Predmet
* Arhiva

O b r a z l o ž e nj e

1. **PRAVNA OSNOVA**

 Pravna osnova za donošenje ovog akta je članak 30. Statuta Grada Gline (»Službeni vjesnik« broj 16/13 i 22/14) kojim Gradsko vijeće Grada Gline donosi odluke i druge opće akte koji su mu stavljeni u djelokrug zakonom i podzakonskim aktima.

1. **RAZLOZI ZBOG KOJIH SE DONOSI ODLUKA O UTROŠKU SREDSTAVA OSTVARENIH OD NAKNADE ZA PROMJENU NAMJENE POLJOPRIVREDNOG ZEMLJIŠTA NA PODRUČJU GRADA GLINE U 2017. GODINI**

 Prema Zakonu o poljoprivrednom zemljištu (»Narodne novine« broj 39/13 i 48/15) sredstva ostvarena od naknade za promjenu namjene poljoprivrednog zemljišta prihod su državnog proračuna 70% i 30% proračuna jedinice lokalne samouprave, odnosno Grada Zagreba, na čijem se području poljoprivredno zemljište nalazi i namijenjena su isključivo za okrupnjavanje, privođenje funkciji, povećanje vrijednosti poljoprivrednog zemljišta i sređivanje zemljišnoknjižnog i katastarskog stanja poljoprivrednog zemljišta.

1. **POTREBNA SREDSTVA ZA PROVEDBU**

Potrebna sredstva za provedbu Odluke o utrošku sredstava ostvarenih od naknade za promjenu namjene poljoprivrednog zemljišta na području Grada Gline u 2017. godini zakonom su propisana i osigurana Proračunom Grada Gline za 2017. godinu.

# PRIJEDLOG

#

 **REPUBLIKA HRVATSKA**

**SISAČKO-MOSLAVAČKA ŽUPANIJA**

 **GRAD GLINA**

 **GRADSKO VIJEĆE**

KLASA:

URBROJ:

Glina,

 Temeljem članka 30. Statuta Grada Gline (»Službeni vjesnik« broj 16/13 i 22/14) Gradsko vijeće Grada Gline na \_\_\_\_\_\_\_ sjednici održanoj \_\_\_\_\_\_\_\_\_ 2016. godine donijelo je

**ODLUKA**

**O UTROŠKU SREDSTAVA OSTVARENIH OD NAKNADE ZA**

**PROMJENU NAMJENE POLJOPRIVREDNOG ZEMLJIŠTA**

 **NA PODRUČJU GRADA GLINE U 2017. GODINI**

1. Sredstva ostvarena od naknade za promjenu namjene poljoprivrednog zemljišta na području Grada Gline u 2017. godini koriste se za:

|  |  |  |
| --- | --- | --- |
| **R.B.** | **NAZIV** | **Sredstva ostvarena od naknade za promjenu namjene poljoprivrednog zemljišta na području Grada Gline (Kn)** |
| 1. | POMOĆI POLJOPRIVREDNICIMA  | 1.000,00 |
|  **U K U P N O** | **1.000,00** |

1. Sukladno članku 23. stavak 7. Zakona o poljoprivrednom zemljištu (»Narodne novine« broj 39/13 i 48/15) Grad Glina će podnijeti izvješće o korištenju sredstava iz točke 1. Odluke Ministarstvu poljoprivrede.
2. Ova Odluka stupa na snagu osmog dana od dana objave u »Službenom vjesniku«.

PREDSJEDNIK

 GRADSKOG VIJEĆA

 Stjepan Grudenić